open-index/open-wikipedia-markdown huggingface dataset:
அகமம்னான்

**அகமெம்னான்** (*Agamemnon*), கிரேக்க பழங்காவியமான இலியட்டில் மைசீனிய நாட்டின் அரசன். அரசர் *அட்ரியசி*ன் (Atreus) புதல்வனும் *மெனிலாசின்* (Menelaus) மூத்த சகோதரனும் ஆவார். கிரேக்கப் படையிள் முதன்மைத் தளபதியும் இவரே.

இட்ராயின் இளவரசன் *பாரிசு* (Paris) மெனிலாசின் பேரழகியான *எலனை* (Helen) கவர்ந்து சென்றதால், அகமெம்னானின் தலைமையின் கீழ, இட்ராய் தாக்கப்பட்டது. தேவதை *ஆர்டிமிசு* (Artemis) பாதகமான நிலையினை ஏவிவிட, அகமெம்னான் தனது மகள் *இபிஜீனையா*வை (Iphigeneia) தேவதையை அமைதிப்படுத்த பலிகொடுத்தார். பத்து ஆண்டுகள் நீடித்த போர் கிரேக்கர்களுக்கு வெற்றியினைத் தந்தது. வெற்றியுடன் நாடு திரும்பிய அகமெம்னான் அவனது மனைவி *கிளைடெம்நெஸ்ட்ராவாலும்* (Clytemnestra) அவளது காதலன் *ஏஜீஸ்திசாலும்* (Aegisthus) கொல்லப்பட்டார். அவரது மகன் *ஓரஸ்டஸ்* (Orestes) தனது தாயின் கொடிய செயலுக்காக பழிக்குப்பழியாக தாயையும் அவளது காதலனையும் கொன்றான்

## ஆதாரம்
*Britannica  Ready Reference Encyclopedia.

## மேற்கோள்கள்

பகுப்பு:கிரேக்கர்கள்
பகுப்பு:கிரேக்கத் தொன்மவியல் மன்னர்கள்
6174 (புதினம்)

**6174** என்கிற இப்புதினம் க. சுதாகரால் எழுதப்பட்ட ஒரு அறிவியல் புனைகதையாகும், இது இந்நூலாசிரியரின் முதல் படைப்பு ஆகும். இந்தியக் கணிதவியலாளர் டி. ஆர். கப்ரேக்கரால் விவரிக்கப்பட்ட **6174** என்ற கப்ரேக்கர் மாறிலி அடிப்படையாகக் கொண்டு இப்புதினம் எழுதப்பட்டுள்ளது.

## உசாத்துணைகள்

பகுப்பு:தமிழ் அறிபுனை
பகுப்பு:அறிபுனைத் தமிழ்ப் புதினங்கள்
பகுப்பு:வம்சி பதிப்பக நூல்கள்
இப்ராஹிம் சுலைமான் சேட்

**இப்ராஹிம் சுலைமான் சேட்** ,ஓர் இந்திய அரசியல்வாதி ஆவார். இவர் 1922-ஆம் ஆண்டு பெங்களூருவில் பிறந்தார். இந்திய யூனியன் முஸ்லிம் லீக்கில் இணைந்து, கேரள மாநிலத்தில்  இருந்து நாடாளுமன்ற மாநிலங்களவை உறுப்பினராகவும், 7 முறை மக்களவை உறுப்பினராகவும் தேர்ந்தெடுக்கப்பட்டார். இவர் பெங்களூரில் 2005ஆம் ஆண்டுஏப்ரல் 4 அன்று காலமானார்.

## ஆதாரம்


பகுப்பு:1922 பிறப்புகள்
பகுப்பு:2005 இறப்புகள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:இசுலாமியத் தலைவர்கள்
பகுப்பு:இந்திய முஸ்லிம்கள்
பகுப்பு:கேரள அரசியல்வாதிகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
லஞ்ச திச்சன்

**லஞ்ச திச்சன்** என்பவன் கி.மு. 119 தொடக்கம் கி.மு. 109 வரை இலங்கையின் அனுராதபுர இராச்சியத்தை ஆண்ட அரசனாவான். இவனின் மறுபெயர் *லமினி திச்சன்* ஆகும். இவன் பத்து ஆண்டுகள் அனுராதபுர இராச்சியத்தை ஆண்டான்.

## ஆட்சி
அனுராதபுர மன்னர்களுள் ஒருவனான சத்தா திச்சனது மூத்த மகனே லஞ்ச திச்சன். சிங்கள மக்களின் கலாச்சாரப்படி சத்தா திச்சன் அனுராதபுரத்தை ஆட்சிசெய்த போது லஞ்ச திச்சன் உருகுணையின் மன்னனாகத் திகழ்ந்தான்.

சத்தா திச்சன் இறந்த பின்பு மகா விகாரையின், பிக்குகளின் அறிவுறுத்தலின் படி அரசனின் இளைய மகனான துலத்தனை ஆட்சிபீடம் ஏற்றினர். இச்செய்தி கேட்ட லஞ்ச திச்சன், உருகுணையிலிருந்து அணிவகுத்துச் சென்று துலத்தனை ஆட்சியிலிருந்து விலக்கி, சிம்மாசனத்தை தான் கைப்பற்றிக் கொண்டான்.

ஆரம்பத்தில் லஞ்ச திச்சனுக்கும் பிக்குகளுக்கும் இடையே முறுகல் நிலையே காணப்பட்டது. எனினும் பின்பு லஞ்ச திச்சன் பௌத்த மதத்தை வளர்ப்பதில் பெரும் பங்கு வகித்தான் என்பது குறிப்பிடத்தக்கது.

## இவற்றையும் பார்க்க
* ஆட்சியாளர் பட்டியல், இலங்கை

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:விசய வம்ச அரசர்கள்
கல்லாட நாகன்

**கல்லாட நாகன்** என்பவன் கி.மு. 109 தொடக்கம் கி.மு. 103 வரை இலங்கையின் அனுராதபுர இராச்சியத்தை ஆண்ட அரசனாவான். இவன் சத்தா திச்சனின் இளைய மகனாவான்.  துலத்தன் மற்றும் லஞ்ச திச்சன் ஆகியோரின் தம்பியும் ஆவான். இவனின் பின் வலகம்பாகு ஆட்சிபீடம் ஏறினான். இவனுக்கு எதிராக இவனின் ஆட்சிக்காலத்தில் இரண்டு சதிகள் நடைபெற்றன; அதில் ஒன்று திச்ச, அப, உத்தர எனும் இளவரசிகள் கலகங்களை உண்டாக்கி இவனது ஆட்சியை கவிழ்க்க முயற்சித்தனர்.  மற்றையது அரசனின் படைத்தலைவன் மஹாரத்தக என்பவனால் ஏற்பட்டது. இச்சதிகாரணமாக மன்னன் உயிரிழந்தான். அவன் உயிரிழந்ததுடன் படைத்தலைவன் அரசானானான். எனினும் இவனது ஆட்சி சில நாட்களே நீடித்தது.

## இவற்றையும் பார்க்க
ஆட்சியாளர் பட்டியல், இலங்கை

## சான்றுகள்

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
வசபன்

**வசபன்** என்பவன் இலங்கையின் அனுராதபுரத்தை ஆண்ட மன்னனாவான். இவன் இலங்கையில் பெரிய அளவில் நீர்ப்பாசனத்திற்காக குளங்களை ஏற்படுத்திய அரசர்களின் முன்னோடியாகக் கருதப்படுகிறான்.
நீர்ப்பாசன வளர்ச்சிக்கு மட்டுமன்றி பௌத்த சமயத்தின் வளர்ச்சிக்கும் பங்காற்றியுள்ளான். சுபகராஜனைக் கொன்றதன் பின்னர் ஆட்சியேறிய இவன் இலங்கை வராலாற்றிலேயே ஒரு திருப்புமுனையை ஏற்படுத்தினான். அதாவது ஒரு புதிய வம்சம் ஆட்சிக்கு வந்தது.

## சிறு பராயம்
இலம்பகர்ண வம்சத்தைக் சேர்ந்தவன். இலங்கையில் வட பகுதியில் இராணுவத் தளபதியாக இருந்த தனது மாமனாரின் கீழ் வசபன் வேலை செய்து வந்தான். இக்காலத்தின் சுபகராஜ மன்னனே நாட்டை ஆண்டு வந்தான். சுபகராஜனை "வசபன்" எனும் பெயர் கொண்டவன் தோற்கடித்து ஆட்சியைக் கைப்பற்றுவான் என சோதிடம் பார்பவர்கள் கூறினர். இதன் பொருட்டு "வசபன்" எனும் பெயர் கொண்ட அனைவரையும் கொன்றுவிடுமாறு மன்னன் உத்தரவிட்டான். எனினும் வசபனின் மாமனார் அவனை இரகசியமாக தனது இராணுவப்படையில் சேர்த்துக்கொண்டான். மாமனாரது மனைவியான பொத்த, சுபகராஜனின் கட்டளை பற்றி எடுத்துக்கூறி கவனமாக மறைந்துவாழுமாறு அறிவுரையும் கூறினாள்.

இராணுவத்தில் சேர்ந்துகொண்ட வசபன் வளர்ச்சிகண்டு மன்னன் மீது படையெடுப்பு மேற்கொண்டான். இப்படையெடுப்பினால் தனது மாமனையும் சுபகராஜனையும் கொன்று கி.பி. 67 ஆம் ஆண்டில் ஆட்சியைக் கைப்பற்றிக்கொண்டான். தான் இறக்கும் வரையிலும் (கி.பி. 111) 44 ஆண்டுகளாக வசபன் ஆட்சியில் இருந்தான். இவனிலிருந்து புதிதாக முதலாம் லம்பகர்ண வம்சம் (66–436) ஆரம்பமானது.

## சேவைகள்
இவர் மகாவிலச்சிய, ஏரு, மாகம் வாவி, நோச்சிபொத்தன, கிரிவட்டுன போன்ற 11 குளங்களையும் எலகரக்கால்வாய் உட்பட 12 கால்வாய்களையும் அமைத்ததாக மகாவம்சம் கூறுகிறது. இவற்றில் முக்கியமானது எலகரக் கால்வாய் ஆகும், ஏனினில் இதன் நீளம் 30 மைல்கள் (48 கி.மீ) ஆகும். அம்பன் எனும் ஆற்றில் அணை ஒன்றைக் கட்டியதன் மூலம் இக்கால்வாய் உருவாக்கப்பட்டது. இக்கால்வாய் வேளாண்மை செய்வதற்கான நீரைப்கஞணணபெற்றுக்கொள்ள பயன்படுத்தப்பட்டது. இப்படியான பல குளங்களையும் கால்வாய்களையும் வசபன் கட்டியமையால் இவன் பாரிய நீர்வடிகால் தொகுதி ஒன்றை நாட்டினில் அமைத்ததாகக் கூறப்படுகின்றது.

பௌத்த மதத்திற்காகவும் வசபன் சேவையாற்றியுள்ளான். வட்டதாகே, தூபாராமய போன்றவற்றை புனர் நிர்மாணம் செய்துள்ளான்.

## இவற்றையும் பார்க்க
* ஆட்சியாளர் பட்டியல், இலங்கை

## மேற்கோள்கள்

## வெளி இணைப்புகள்
* சிவா-அறிவு தளத்தில் வசபன் பற்றி...
* பண்டைக்கால இலங்கையின் அரசர்களும் ஆட்சியாளர்களும்
* வசபன் பற்றி...
* மகாவம்சத்தில் வசபன் பற்றி...

பகுப்பு:அனுராதபுர மன்னர்கள்
பகுப்பு:முதலாம் லம்பகர்ண அரசர்கள்
ஐந்தாம் மகிந்தன்

**ஐந்தாம் மகிந்தன்** என்பவன், கி.பி. 1187 இல் இலங்கையின் அனுராதபுரத்தை ஆண்ட இறுதி அரசனாவான். இவன் இரண்டாம் விஜயபாகு அரசனைக் கொன்றே அரசனானான். இவன் 5 நாட்கள் மட்டுமே அனுராதபுரத்தை ஆட்சி புரிந்தான்.  இவனைக் கொன்று இரண்டாம் விஜயபாகுவின் மகனான நிசங்க மல்லன் அரசைக் கைப்பற்றிக்கொண்டான்.

## இவற்றையும் பார்க்க
ஆட்சியாளர் பட்டியல், இலங்கை

## மேற்கோள்கள்
.

## வெளி இணைப்புகள்
* இலங்கை மன்னர்கள்
* இலங்கையின் குறுவரலாறு

பகுப்பு:பொலநறுவையின் மன்னர்கள்
பகுப்பு:விஜயபாகு வம்ச அரசர்கள்
பெருநாழி

**பெருநாழி** (ஆங்கிலம்:Perunazhi) இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கமுதி வட்டம், கமுதி ஊராட்சி ஒன்றியத்தில் இருக்கும் ஒரு கிராமம். பரமக்குடி வருவாய் வட்டத்தின் 42 ஆவது எண்கொண்ட வருவாய் கிராமம் (கிராம எண்:42) ஆகும்.

## பெயர்க்காரணம்

தமிழர்கள் நெல், தானியங்களை அளவீடு செய்வதற்காக உழக்கு படி, நாழி (படங்கள்), மரக்கால், என அளவைக் கருவிகளைப் பயன்படுத்தினார்கள். இந்தப்பகுதியில் பயன்பாட்டிலிருந்த படி, நாழி பெரியதாக இருந்தமையால் இவ்வூருக்கு **பெருநாழி** என குறிக்கப்பட்டுள்ளது.

## முக்கிய பயிர்
இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வறட்சி மாவட்டம் என்பதால் இங்கு சீமைக் கருவேல மரம் (விறகுகளால் தயாரிக்கப்படும் அடுப்புக்கரி தயாரிக்கும் பொருட்டு) முகனையாக வளர்க்கப்படுகிறது.

## அமைவிடம்
அருப்புக்கோட்டையலிருந்து சாயல்குடி செல்லும் வழியில் சுமார் 39 கி.மீ தூரத்திலும், கமுதியிலிருந்து சுமார் 29 கி.மீ.தூரத்திலும், சாயல்குடியில் இருந்து 17 கி.மீ.தூரத்திலும் அமைந்து உள்ளது. கடல் மட்டத்திலிருந்து 305 மீட்டர் உயரத்தில் உள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, பெருநாழி கிராமத்தில் 3294 பேர் வசிக்கின்றார்கள்.இதில் ஆண்கள் 1665,பெண்கள்1629 பாலின விகிதம் 978. எழுத்தறிவு பெற்றவர்கள் 2468 பேர். இதில் 1376 பேர் ஆண்கள்;1092 பேர் பெண்கள். எழுத்தறிவு பெற்றுள்ளோர் சதவீதம் 83.6% ஆறு வயதுக்குட்பட்டோர் மொத்தம் 342 ஆண் குழந்தைகள் 187,பெண் குழந்தைகள் 155 ஆவர்.

## நிர்வாக அலகு
*மாவட்டம்: இராமநாதபுரம்
*வருவாய் கோட்டம்: பரமக்குடி
*வட்டம்: கமுதி
*வருவாய் கிராமம்: பெருநாழி
*ஊராட்சி ஒன்றியம்: கமுதி
*ஊராட்சி மன்றம்(பஞ்சாயத்து): பெருநாழி

## வெளி இணைப்புகள்
* விக்கிமேப்பியாவில் பெருநாழி அமைவிடம்

## அடிக்குறிப்பு

பகுப்பு:இராமநாதபுரம் மாவட்டத்திலுள்ள கிராமங்கள்
வயந்தகன்

**வயந்தகன்**  என்பவன் பெருங்கதை இலக்கியத்தில் வரும் கதை மாந்தர்களில் ஒருவன். காப்பியத் தலைவன் உதயணன் கோசம்பி நகரில் இருந்துகொண்டு வத்தவ நாட்டையும், வைசாலியில் இருந்துகொண்டு சேதி நாட்டையும் ஓராட்சிக்கு உட்பட்ட நாடாக ஆண்டுவந்தான். பின்னர் தாய்மாமன் விக்கிரமன் தனக்கு அளித்த சேதி நாட்டு ஆட்சிப் பொறுப்பைத் தன் நண்பன் யூகியிடம் ஒப்படைத்துவிட்டு, தந்தை சதானிகன் தனக்கு அளித்த வத்தவ நாட்டை ஆண்டுகொண்டிருந்த காலத்தில் உதயணனுக்கு உற்ற நண்பர்களாகவும், அமைச்சர்களாகவும் விளங்கிய மூவரில் இவன் முதல்வன். ஏனையோர் உருமண்ணுவா, இடவகன் என்போராவர்.

## அடிக்குறிப்பு

பகுப்பு:பெருங்கதை கதைமாந்தர்கள்
நஞ்சகன்

**நஞ்சகன்**  என்பவன் பெருங்கதை இலக்கியத்தில் வரும் கதை மாந்தர்களில் ஒருவன். குபேரன் என்னும் தேவனுக்குத் தொண்டு செய்துவந்தவன். அழைத்தபோது தான் வரும் மந்திரத்தை உருமண்ணுவாவுக்கு உபதேசித்தவன். 
## மந்திரம் சொன்ன கதை
உதயணன் தன் தாய்மாமனிடமிருந்து பெற்ற நாட்டின் ஆட்சிப் பொறுப்பினை யூகியிடம் ஒப்படைத்துவிட்டுத் தன் தந்தை தனக்கு அளித்த நாட்டை ஆண்டுவந்தான். அப்போது அவனுக்கு வயந்தகன், உருமண்ணுவா, இடவகன் என்னும் மூவர் உற்ற தோழர்களாவும், அமைச்சர்களாகவும் விளங்கினர். ஒரு நாள் உதயணன் இவர்களுடனும் மற்றும் சில வீரர்களுடனும் காட்டுக்கு வேட்டையாடச் சென்றான். சுற்றி அலைந்தனர். களைப்படைந்தனர். நீர் வேட்கையால் வருந்தினர். புரசமரத்தடியில் சாய்ந்து சோர்ந்து கிடந்தனர். இந்தக் காட்டிலிருக்கும் தெய்வம் வந்து காப்பாற்றவேண்டும் என வேண்டிக்கொண்டனர்.

அப்போது தோன்றிய தெய்வமகன் இந்த நஞ்சகன். வெண்ணிற உடை, இடுப்பில் கச்சு, சந்தனம் பூசிய மார்பு, ஒளிரும் மேனி, பிறைவடம் என்னும் அணிகலன் கிடங்கும் கழுத்து, செங்கழுநீர்ப் பூவால் தொடுக்கப்பட்ட தலை-மாலை, ஆயிரம் இதழ் கொண்ட தாமரை போன்ற கண்கள் ஆகியவற்றுடன் நஞ்சகன் பொலிவுடன் தோன்றினான்.

சோர்ந்து கிடப்பது ஏன் எனக் கேட்டான். அவர்கள் அப்போதைக்குத் தமக்குள்ள நீர்-வேட்கை பற்றிக் கூறினர். நஞ்சகன் தண்ணீர் கொண்டுவந்து கொடுத்துவிட்டுப் போய்க்கொண்டிருந்தான். உருமண்ணுவா நஞ்சகனைத் தடுத்து நிறுத்தி, அவனது உதவிக்கு நன்றி தெரிவித்த பின்னர், அவர்கள் துன்புறும்போது மீண்டும் வந்து உதவ்வேண்டும் என வேண்டிக்கொண்டான். ஒப்புக்கோண்ட நஞ்சகன் வேண்டும்போது தன்னை அழைக்கும் மந்திரத்தை உருமண்ணுவாவுக்குச் சொல்லிக்கொடுத்துவிட்டுப் போய்விட்டான்.
 
## அடிக்குறிப்பு

பகுப்பு:பெருங்கதை கதைமாந்தர்கள்
இரண்டாம் நிலை மூலம்

**இரண்டாம் நிலை மூலம்** என்பது முதலாம் நிலை மூலங்களை அடிப்படையாகக் கொண்டு நடத்தப்பட்ட ஆய்வுகளையோ, கருத்துக்களையோ, மதிப்பீடுகளையோ முன்வைக்கும் ஆவணங்களாகவோ ஊடகமாகவோ இருக்கலாம்.

## எடுத்துக்காட்டுகள்
# வரலாற்று ஆய்வு நூல்கள்
# இலக்கியங்களுக்கான உரைகள்
# திரைப்படங்கள் மீதான நாளிதழ்களின் விமர்சனங்களும் தகவல்களும்

## மேற்கோள்களும் குறிப்புகளும்

## இக்கட்டுரைகளையும் பார்க்கவும்
*முதலாம் நிலை மூலம்
*மூன்றாம் நிலை மூலம்

பகுப்பு:நூலகவியல்
பகுப்பு:வரலாற்றுவரைவியல்
பகுப்பு:தகவல் அறிவியல்
கலிபோர்னியா குடியரசு

**  கலிபோர்னியா  குடியரசு** ( *California Republic*, எசுப்பானியத்தில் *"República de California"*), அல்லது **கரடிக் கொடி குடியரசு ** (*Bear Flag Republic*) சுருங்க ** கரடிக் குடியரசு** (*Bear Republic*) என மெக்சிக்கோவின் ஆளுகைக்குட்பட்ட ஆல்ட்டா கலிபோர்னியா பகுதியில் குடியேறியிருந்த  அமெரிக்கர்கள் மெக்சிக்கோவிற்கு எதிராக கிளர்ந்தெழுந்த கால கலிபோர்னியா குறிப்பிடப்படுகிறது.   மெக்சிக்கோ-அமெரிக்கப் போர் துவங்கிய செய்தி எட்டும் முன்னரே சூன் 14, 1846இல் சோனோமாவில் புரட்சி அறிவிக்கப்பட்டது.  மெக்சிக்கோவிலிருந்து விடுதலை பெற்றதாக புரட்சியாளர்கள் அறிவித்தபோதும் செயல்படக்கூடிய மாற்று அரசு எதுவும் உருவாகவில்லை. எனவே "குடியரசு" எவ்வித அதிகாரத்தையும் செயற்படுத்தவில்லை; எந்த நாட்டாலும் ஏற்கப்படவில்லை.  பெரும்பாலான ஆல்ட்டா கலிபோர்னியப் பகுதிகள் இந்தப் புரட்சி பற்றி அறிந்திருக்கவில்லை. இந்தப் புரட்சி 26 நாட்களே நீடித்தது. அதன் பின்னர் அமெரிக்கப் படைகள் இப்பகுதியை ஆக்கிரமித்தன.ஐக்கிய அமெரிக்கா இப்பகுதியை உரிமை கொண்டாடுவதை அறிந்த புரட்சியாளர்கள் தங்கள் குடியரசை கலைத்து அமெரிக்க அரசுக்கு உறுதுணையாக செயல்பட்டனர்.

இந்தக் குடியரசுக் காலத்தில் உருவாக்கப்பட்ட  " கரடிக் கொடி", பின்னாளில் கலிபோர்னியா மாநிலத்தின் கொடியில் ஒருங்கிணைக்கப்பட்டது.

## குறிப்புகள்

## மேற்கோள்கள்

பகுப்பு:முன்னாள் குடியரசுகள்
பகுப்பு:ஐக்கிய அமெரிக்க வரலாறு
பசும்பொன்

**பசும்பொன்** (ஆங்கிலம்:PASUMPON) இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கமுதி வட்டம், கமுதி ஊராட்சி ஒன்றியத்தில் இருக்கும் தவசிக்குறிச்சி வருவாய்க் கிராமத்தின் கமுதி வருவாய் வட்டத்தின் 16-ஆவது எண் கொண்ட வருவாய் கிராமம் (கிராம எண்:16) ஆகும். இந்தக் கிராமத்தின் உட்கிடையான ஒரு சின்னக் கிராமம் (சிற்றூர்).

பசும்பொன் முத்துராமலிங்கத் தேவர் (அக்டோபர் 30, 1908 – அக்டோபர் 30, 1963) இந்த சிற்றூரில் பிறந்தவர். சுதந்திரப் போராட்டத் தியாகியாக விளங்கியவர். நேதாஜி சுபாஷ் சந்திர போசின் தலைமையில் பரங்கியரை எதிர்த்த இந்திய தேசிய இராணுவத்திற்கு தமிழகத்திலிருந்து பெரும் படையை திரட்டி அனுப்பிய பெருமை இவரைச் சாரும். தலைசிறந்த பேச்சாளராகவும் ஆன்மீகவாதியாகவும் திகழ்ந்த இவரது பிறந்த நாள் தமிழக அரசு விழாவாக பசும்பொன்னில் வருடந்தோறும் கொண்டாடப்பட்டு வருகின்றது.

## அமைவிடம்
கமுதியிலிருந்து **அபிராமம்** செல்லும் வழியில் கமுதியிலிருந்து சுமார் 3 கி.மீ. தூரத்திலும், அபிராமத்திலிருந்து இருந்து 7 கி.மீ. தூரத்திலும் அமைந்துள்ளது. கடல் மட்டத்திலிருந்து 327 மீட்டர் உயரத்தில் உள்ளது. இந்த கிராமத்திலிருந்து கிழக்கே சுமார் 6 கி.மீ. தூரத்தில் பறவைகளின் சரணாலயம் **காஞ்சிரங்குளம் கண்மாய்**  அமைந்துள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி,  தவசிக்குறிச்சி கிராமத்தில் மொத்த வீடுகள்-454 இதில் 2191 பேர் வசிக்கின்றார்கள்.இதில் ஆண்கள் 970,பெண்கள்794 பாலின விகிதம் 794. எழுத்தறிவு பெற்றவர்கள் 1300 பேர். இதில்882 பேர் ஆண்கள்; 418 பேர் பெண்கள். எழுத்தறிவு பெற்றுள்ளோர் சதவீதம் 68.71% ஆறு வயதுக்குட்பட்டோர் மொத்தம் 299 ஆண் குழந்தைகள் 148,பெண் குழந்தைகள் 151ஆவர்.

## முக்கிய பயிர்
இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வறட்சி மாவட்டம் என்பதால் இங்கு சீமைக் கருவேல மரம் (விறகுகளால் தயாரிக்கப்படும் அடுப்புக்கரி தயாரிக்கும் பொருட்டு) முகனையாக வளர்க்கப்படுகிறது.

## அடிக்குறிப்பு

## வெளி இணைப்புகள்
* விக்கிமேப்பியாவில் பசும்பொன் அமைவிடம்

பகுப்பு:இராமநாதபுரம் மாவட்டத்திலுள்ள கிராமங்கள்
முதலாம் நிலை மூலம்

**முதலாம் நிலை மூலம்** என்பது நேரடி ஆவணம் ஆகும். இந்த ஆவணம் கல்வெட்டாகவோ, தொல்பொருளாகவோ, இலக்கியங்களாகவோ இருக்கலாம். முதலாம் நிலை மூலத்துக்கும் இரண்டாம் நிலை மூலத்துக்கும் உள்ள வேறுபாடு ஒரு ஆவணத்துக்கும் அந்த ஆவணத்தின் மீது செய்யப்பட்ட ஆய்வுக்கோ, விமர்சனத்துக்கோ உள்ள வேறுபாட்டை ஒத்ததாகும்.

## மேற்கோள்களும் குறிப்புகளும்

## இக்கட்டுரைகளையும் பார்க்கவும்
*இரண்டாம் நிலை மூலம்
*மூன்றாம் நிலை மூலம்

பகுப்பு:நூலகவியல்
தம்புள்ளை பத்திரகாளி அம்மன் கோயில்

thumb|right|தம்புள்ளை பத்திரகாளி அம்மன் கோயில்
**தம்புள்ளை பத்திரகாளி அம்மன் கோயில்**, யாழ்ப்பாணம் - கண்டி ஏ9 நெடுஞ்சாலையில் மாத்தளை மாவட்டம் தம்புள்ளை நகரப் பிரதேசத்தில் அமைந்து இருந்தது.  இது கடந்த 30 ஆண்டுகளில், இப்பிரதேசத்தில் காணப்பட்ட ஒரே இந்து ஆலயம் ஆகும்.

இக்கோயிலில் ஏற்கனவே பல முறைதாக்குதல் நடத்தப்பட்டுள்ளது.    இக்கோயிலுக்குப் பாதுகாப்பு வேண்டுமென நாடாளுமன்ற உறுப்பினர் டி. எம். சுவாமிநாதன் காவல்துறையினரிடம் வேண்டுகோள் விடுத்து இருந்தார்.    

ஆலயத்தை அந்த இடத்திலிருந்து அகற்றுமாறு பௌத்த விகாரையின் பிரதம பிக்குவினால் ஆலய பரிபாலகர்களுக்கு அழுத்தங்களும் நெருக்குதல்களும் கொடுக்கப்பட்டது, அதன்பின்னர் தொடர்தாக்குதலும் நடத்தப்பட்டு, இக்கோயில் அக்டோபர் 28, 2013-ம் நாள் இடிக்கப்பட்டுள்ளது. 

## குறிப்புகளும் மேற்கோள்களும்



பகுப்பு:மாத்தறை மாவட்டத்தில் உள்ள இந்துக் கோயில்கள்
பகுப்பு:இலங்கையில் உள்ள அம்மன் கோயில்கள்
அமராவதி சிறை

**அமராவதி மத்தியச் சிறை** (*Amaravati Central Prison*) என்பது இந்தியாவின் மகாராட்டிரத்தில் உள்ள ஒரு மத்திய சிறையாகும். இது 1886 ஆண்டு  ஆம் ஆண்டு நிறுவப்பட்டது. இது  சுதந்திர போராட்டத்தின் போது பிரித்தானிய அரசு அரசியல் சார்ந்தவர்களையும் மற்றும் சத்தியாக்கிரகிகளையும் சிறைவைக்க இதனை பயன்படுத்தினர்.

அமராவதி சிறையில் கண்காணிப்பாளர் ஹார்வி பிரித்தானிய ஆட்சிக்கு எதிராக அரசியல்வாதிகள், தொழிலாளர்கள், மாணவர்கள் மற்றும் பெண் சத்தியாக்கிரகிகள் என அனைவரயும் கைது செய்து சித்திரவதை செய்தார். இதனை அடுத்து இந்திய மக்கள் அனைவரும் பிரித்தானிய ஆட்சிக்கு எதிராக மிகுந்த ஆக்ரோஷத்துடன் போராட ஆரம்பித்தனர்.

## மேற்கோள்கள்

பகுப்பு:இந்தியாவில் உள்ள சிறைச்சாலைகள்‎
பகுப்பு:அமராவதி மாவட்டம்
பிரச்சோதனன்

**பிரச்சோதனன்**  என்பவன் பெருங்கதை இலக்கியத்தில் வரும் கதை மாந்தர்களில் ஒருவன். இந்த இலக்கியத்தின் காப்பியத் தலைவன் உதயணன். இவனது முதல் மாமனார் பிரச்சோதனன். பிரச்சோதனன் அவந்தி நாட்டு அரசன். இவனுக்குப் பதினாயிரம் (10,000) மனைவியர். அவர்களில் முதன்மையானவள் பதுமகாரிகை. பதுமகாரிகையின் மகள் வாசவதத்தை. மனைவியருக்குப் பிறந்த பிள்ளைகள் பலர். அவர்களில் பாலகன், பாலகுமரன், கோபாலகன் என்னும் மூவரும் சிறந்து விளங்கிய முதல்வர்கள். 

பிரச்சோதனன் தனக்குத் திறை செலுத்தாதவர்கள் வத்தவ நாட்டு அரசன் உதயணனும், வைசாலி நகரத்து அரசன் யூகியும் என அறிந்து அவர்களை வெல்லத் திட்டமிட்டான். உதயணன் தனக்கு உதவிய தெய்வயானையை இழந்து அதனைத் தேடிக்கொண்டு காட்டில் அலைவதை அறிந்து ஒருபுறம் யூகியைத் தாக்கவும், மற்றொருபுறம் உதயணனைத் தந்திரத்தால் வெல்லவும் திட்டமிட்டான்.

எந்திர யானை ஒன்று செய்து அனுப்பி, போரிட்டு, உதயணனைக் கைது செய்து கொண்டுவந்தான்.  

## அடிக்குறிப்பு

பகுப்பு:பெருங்கதை கதைமாந்தர்கள்
பொன்னம்பட்டி

**பொன்னம்பட்டி பேரூராட்சி** திருச்சி மாவட்டம், மருங்காபுரி வட்டத்தில் உள்ள பேரூராட்சி ஆகும். 2017-இல் பொன்னம்பட்டி **[[சீர்தரத்துக்கான அனைத்துலக நிறுவனம்|ஐ எஸ் ஓ]]** (ISO 9001:2015) தரச்சான்றிதழ் பெற்றுள்ளது. இதன் அஞ்சல் சுட்டு எண் 621314 ஆகும்.

## அமைவிடம்
பொன்னம்பட்டி பேரூராட்சியின் அலுவலகம், மதுரை - திருச்சி செல்லும் தேசிய நெடுஞ்சாலையில்,  துவரங்குறிச்சியில் உள்ளது. பொன்னம்பட்டி பேரூராட்சிக்கு அருகமைந்த தொடருந்து நிலையம், 32 கி.மீ. தொலைவில் அமைந்த   மணப்பாறை ஆகும்.

## பேரூராட்சியின் அமைப்பு
10.83 ச.கி.மீ. பரப்பும், 15 வார்டுகளும்,  29  தெருக்களும் கொண்ட இப்பேரூராட்சி  மணப்பாறை (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2686 வீடுகளும், 12167  மக்கள்தொகையும் கொண்டது.
## மேற்கோள்கள்

## வெளி இணைப்புகள்
* பொன்னம்பட்டி பேரூராட்சியின் தொடர்பு மையங்கள்

பகுப்பு:திருச்சிராப்பள்ளி மாவட்டத்தில் உள்ள பேரூராட்சிகள்
பதுமகாரிகை

**பதுமகாரிகை**  என்பவள் பெருங்கதை என்னும் காப்பியத்தில் வரும் கதை மாந்தர்களில் ஒருத்தி. பிரச்சோதனன் மனைவியர் பதினாயிரம் பேர்களில் சிறந்து விளங்கிய முதல்வி. இவளது மகள் வாசவதத்தை. 

## அடிக்குறிப்பு

பகுப்பு:பெருங்கதை கதைமாந்தர்கள்
வாசவதத்தை

**வாசவதத்தை**  பெருங்கதை காப்பியத்தில் வரும் கதை மாந்தர்களில் ஒருத்தி. இவளது தந்தை பிரச்சோதனன். தாய் பதுமகாரிகை. பெருங்கதை நூலின் காப்பியத் தலைவன் உதயணனின் முதல் மனைவி. இந்திரன் அருளால் பதுமகாரிகை வயிற்றில் பிறந்தவள். இந்திரனைக் குறிக்கும் பெயர்களில் ஒன்று வாசவன். தத்தை என்னும் சொல் கிளியைக் குறிக்கும். வாசவனுக்குப் பிறந்த கிளி போன்ற பெண் என்ற முறையில் இவளுக்கு வாசவதத்தை என்னும் பெயரைச் சூட்டினர். 

## அடிக்குறிப்பு

பகுப்பு:பெருங்கதை கதைமாந்தர்கள்
வலகம்பாகு

**வலகம்பாகு** அல்லது **வட்டகாமினி அபயன்**  என்பவன் இலங்கையின் அனுராதபுர அரசனாவான். அரசனாகி ஐந்து மாதங்களுக்குப் பின், தென்னிந்தியாவில் இருந்து வந்த ஒரு கிளர்ச்சிப் படை மூலம் இவனை வீழ்த்தி ஆட்சியைக் கைப்பற்றியது. ஆனால் பதினான்கு ஆண்டுகள் கழித்து படையெடுப்பாளர்களை தோற்கடித்து மீண்டும் அரியணை ஏறினான்.

துட்ட காமினியின் சகோதரனான சத்தா திச்சனின் நான்காம் மகன் ஆவான். இவனுடைய மூத்த சகோதரர்களான துலத்தன், லஞ்ச திச்சன், கல்லாட நாகன் என்போர் இவனுக்கு முன்பே ஆட்சிபுரிந்தனர். இவன் கல்லாட நாகனின் மகனான மகசுழிகா என்பவனை தனது மகனாக ஏற்றுக்கொண்டான். மகசுழிகாவின் தாயான அனுலாதேவியை ராணியாக ஏற்றுக்கொண்டான். இவனுக்கு சோமாதேவி எனும் இன்னொரு மனைவியும் இருந்தாள்.

## சேவைகள்

இவனே அபயகிரி விகாரையைக் கட்டுவித்தான். இதன் உயரம் 70 மீற்றர்கள் ஆகும். இவ்வபயகிரி விகாரை பின்னாளில் நாட்டின் பிரதான மூன்று பௌத்த அமைப்புக்களுள் ஒன்றாக விளங்கியது. இதைவிடவும் மேலும் சில தாதுகோபங்களையும் இவன் கட்டியுள்ளான். இதைப்பற்றிய குறிப்புகள் திரிபிடகத்தில் இவ்வரசனின் ஆட்சிக்காலத்தில் பதியப்பட்டுள்ளன.

## இவற்றையும் பார்க்க
* ஆட்சியாளர் பட்டியல், இலங்கை
* அபயகிரி விகாரை

## மேற்கோள்கள்

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
எந்திர யானை

**எந்திர யானை**  என்பது எந்திரத்தால் இயங்கும் யானை. பெருங்கதை என்னும் இலக்கியம் இதனைக் குறிப்பிடுகிறது. பிரச்சோதனன் என்னும் அரசன் உதயணனைக் கைது செய்ய இதனை உருவாக்கினான். 

சிறந்த சிற்பிகளைக் கொண்டு அரக்காலும் மரத்தாலும் இதனை உருவாக்கினான். தொண்ணூற்றாறு (96) போர்வீரர்கள் அதன் வயிற்றில் ஒளிந்திருக்குமாறு செய்தான். அதன் கால்களிலும், துதிக்கையிலும் போரிடுவதற்கு உரிய ஆயுதங்களை மறைத்து வைத்தான். சாலங்காயன் என்னும் படைத்தலைவன் பதினாயிரம் சதுரங்கப் படைகளுடன் எந்திர யானையை வழிநடத்திச் சென்றான். 

இந்தமாய யானை தன்னை உயிருள்ளது போலக் காட்டிப் பல பிடிகள்  புடை சூழக் காட்டில் திருந்துகொண்டிருந்தது. உதயணன் இந்த யானையைத் தன்னிடமிருந்து பிரிந்து போய்விட்ட தெய்வயானை என எண்ணித் தன்னிடமிருந்த, அதனை மயக்கும், கோடபதி என்னும் யாழை மீட்டினான். அருகில் நெருங்கினான். அப்போது யானைக்குள் இருந்த போர்வீரர்கள் வெளிப்பட்டு உதயணனைப் பலவாறு திட்டினர். அந்தச் சொற்கள் சிறியோரின் இழிசொற்கள் என எண்ணி உதயணன் நகைத்தான்.

உதயணனுக்குத் துணையாக 500 வீரர்களுடன் வந்திருந்த உதயணனின் தோழன் வயந்தகன் எந்திர யானைக்குள்ளிருந்து வெளிப்பட்ட 96 பேரையும் கொன்றான். பதினாயிரம் பேருடன் வந்திருந்த சாலங்காயன் உதயணனைத் தாக்கினான். சாலங்காயன் படைகளை உதயணன் வீழ்த்தினான். சாலங்காயன் பிரச்சோதனனுக்கு அமைச்சனாகவும் விளங்கியபடியால் அமைச்சனைக் கொல்லக்கூடாது என உதயணன் விட்டுவிட்டான். பின்னர் உதயணன் யானையைக் கொல்லத் துணிந்து வாளால் வீசினான். வாள் யானையின் கொம்பில் பட்டு முறிந்துவிட்டது. இந்த நிலையில் சாலங்காயன் உதயணனைக் கைது செய்தான்.   

## அடிக்குறிப்புகள்

பகுப்பு:பெருங்கதை கதைமாந்தர்கள்
மகசுழி மகாதீசன்

**மகசுழி மகாதிஸ்ஸ** என்பவன் கி.மு. 76 தொடக்கம் கி.மு. 62 வரை இலங்கையின் அனுராதபுரத்தை ஆட்சி செய்த அரசன் ஆவான். இவன் தனது வளர்ப்புத் தந்தையான வலகம்பாகுவை, தனது மைத்துனனான சோரநாகன் மூலம் வெற்றி கொண்டு ஆட்சியைக் கைப்பற்றினான்.

## இவற்றையும் பார்க்க
* ஆட்சியாளர் பட்டியல், இலங்கை
* இலங்கையின் வரலாறு

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
சோரநாகன்

**சோரநாகன்** என்பவன் கி.மு. 62 தொடக்கம் கி.மு. 50 வரை இலங்கையின் அனுராதபுர இராசதானியை ஆண்ட அரசன் ஆவான். இவன் இவனுடைய மைத்துனனான மகசுழி மகாதீசனை தோற்கடித்து ஆட்சிபீடம் ஏறினான். இவனுடைய மருமகன் குட திச்சன் இவனின் பின்பு ஆட்சிபீடம் ஏறினான். இவன் வலகம்பா மன்னனின் மகனாவான். மகசுழி மகாதீசன் காலத்தில் இவன் அரசனுக்கு எதிராகக் கலகம் செய்ததால் நாக எனு பெயர் கொண்ட இவனுக்கு சோர எனும் பெயர்ப்பதமும் சேர்க்கப்பட்டது. இவன் விகாரைகளை அழித்துப் பாவச்செயல்கள் செய்ததாக அறியப்படுகின்றான்.

## இவற்றையும் பார்க்க
ஆட்சியாளர் பட்டியல், இலங்கை

## சான்றுகள்

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
குட்ட திச்சன்

**குட்ட திச்சன்** அல்லது **குட திச்சன்** என்பவன் கி.மு. 50 தொடக்கம் கி.மு. 47 வரை இலங்கையின் அனுராதபுரத்தை ஆண்ட அரசன் ஆவான்.  இவனுக்கு முன்  சோரநாகன் என்பவன் அரியணையில் இருந்தான். இவனுடைய ஆட்சிக்குப்பின் முதலாம் சிவன் ஆட்சியேறினான்.  இவனுடைய தந்தை தான் மகசுழி மகாதீசன். இவனுடைய மனைவியே இலங்காபுரியின் முதல் அரசியான அனுலாதேவி.

## இவற்றையும் பார்க்க
ஆட்சியாளர் பட்டியல், இலங்கை

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
துலத்தன்

**துலத்தன்** அனுராதபுரத்தை கி. மு. 119 இல் ஆண்ட பண்டைக்கால அரசர்களில் ஒருவராவார். இவரின் தந்தை சத்தா திச்சன் ஆவார். கல்லாட நாகன், லஞ்ச திச்சன் வலகம்பாகு ஆகியோர் இவருடன் உடன் பிறந்தவர்கள் ஆவர்.

## இவற்றையும் பார்க்க
* ஆட்சியாளர் பட்டியல், இலங்கை

## வெளியிணைப்புகள்
* Kings & Rulers of Sri Lanka
* Codrington's Short History of Ceylon

பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
முதலாம் சிவன்

**முதலாம் சிவன்**, கி.மு. 47 ஆம் ஆண்டில் இலங்கையின் அனுராதபுரத்தை ஆண்ட அரசன். இவன் குட்ட திச்சன் எனும் அரசனின் பின் ஆட்சிபீடம் ஏறியவன். இவனின் பின் வடுகன் ஆட்சிபீடம் ஏறினான்.

## இவற்றையும் பார்க்க
ஆட்சியாளர் பட்டியல், இலங்கை

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:அனுராதபுர மன்னர்கள்
பகுப்பு:விசய வம்ச அரசர்கள்
முத்தாண்டி குப்பம்

**முத்தாண்டிக்குப்பம்**  தமிழ் நாடு மாநிலம்  கடலூர் மாவட்டம்  பண்ருட்டி வட்டத்தில் பேர்பெரியான்குப்பம் ஊராட்சிக்குட்பட்ட ஓர் சிற்றூராகும்  இது நெய்வேலியில் இருந்து வடக்கே சுமார் மூன்று கி.மீ தூரத்திலும் பண்ருட்டியிலிருந்து தெற்கே சுமார் 16 கி.மீ தூரத்தில் உள்ளது.
இப்பகுதி அரசு தொடர்பான சேவைகளுக்கும் மற்றும் பொதுதேவைக்காகவும் இதன் தாய் கிராமமான பேர்பெரியான்குப்பத்தை சார்ந்தே உள்ளது.

## மக்கள்
இங்கு சுமார் 850 குடும்பங்கள் உள்ளன. வன்னியர்களே பெரும்பான்மையாக உள்ளனர்.

## நீர் ஆதாரம்
இவ்வூர் மக்கள் அருகிலுள்ள பேர்பெரியான் குப்பம் கோயில் ஏரி நீரைத்தான் குடிக்கவும், சமைக்கவும் குளிக்கவும் பயன்படுத்தி  வந்தனர். கழிவுகள் அதிகம் கலந்தமையால் நீர் கெட்டது. இந்திய விடுதலைக்குப்பின் ஊராட்சி ஒன்றியங்கள் ஆழ்துளை கிணறுகளை அமைத்து தூய குடிநீர் வழங்கியது. அதன்பின் அந்த ஏரி நீர் கால் நடைகளுக்கு குடி நீராகவும், முந்திரிக்கு பூச்சி மருந்து தெளிக்கவும் பயன்படுகிறது. குறிப்பாக, ஏரிக்கு அருகில் பழமையான சிவன் கோயில் ஒன்று உள்ளது. அதனால் அந்த ஏரியைக்கோயில் ஏரி அழைக்கின்றனர்.

## தொழில்
மக்கள் மானாவாரி பயிர்களான கம்பு, கேழ்வரகு, சோளம். வரகு, தினை, சாமை, உளுந்து, கொள்ளு, துவரை, எள்ளு ஆகியவற்றைப்
பயிர் செய்து வந்தனர் .பணப்பயிரான முந்திரி வெளி நாடுகளுக்கு ஏற்றுமதி செய்ய ஆரம்ப்பித்தபின் முந்திரியில் லாபம் கண்டனர். அதனால் புன்செய் பயிர்களை விட்டு முந்திரி பயிர் செய்து வருகின்றனர். 2011 ல் வீசிய தானே புயல் முந்திரி மரங்களை வேருடன் பிடுங்கி எரிந்து விட்டது. மக்கள் முந்திரியில் பெரும் இழப்பைக்கண்டனர்.

## சாலை வசதி
சென்னை - கும்பகோணம் 45C தேசிய நெடுஞ்சாலையில் கொள்ளுக்காரன் குட்டை என்ற இடத்திலிருந்து தொடங்கி ஒரு சாலை முத்தாண்டிக்குப்பம் பேர்பெரியான்குப்பம் வழியாக விருத்தாசலம் செல்கிறது. இந்த சாலைக்குக்கு வடபுறம் பேர்பெரியான் குப்பம் உள்ளது. மற்றொரு சாலை நெய்வேலி நகரத்திலிருந்து தொடங்கி முத்தாண்டிக் குப்பம் வழியாக பண்ருட்டி செல்கிறது.சாலைக்கு அருகில் முத்தாண்டிக்குப்பம் காவல் நிலையம் உள்ளது.

## போக்குவரவு வசதி
நெய்வேலி நகரத்திலிருந்து முத்தாண்டிக்குப்பம் வழியாக பண்ருட்டிக்கு அரசு நகர பேருந்து செல்கிறது. வடலூரிலிருந்து முத்தாண்டிக்குப்பம் பேர்பெரியான்குப்பம் வழியாக அரசு நகர பேருந்து காட்டுக் கூடலூருக்குச் செல்கிறது.பண்ருட்டியிலிருந்து முத்தாண்டிக்குப்பம் வழியாக விருத்தாசலத்துக்கு ஒரு பேருந்து செல்கிறது.

## கல்வி
ஊராட்சி ஒன்றிய தொடக்கப்பள்ளிப் பள்ளி ஒன்று உள்ளது. பேர்பெரியான் குப்பத்தில் அரசு ஆண்கள் மேல் நிலைப்பள்ளியும், அரசு பெண்கள் மேல் நிலைப்பள்ளியும் உள்ளது. முத்தாண்டிக்குப்பம் மாணவர்கள் அப்பள்ளிகளில் உயர்கல்வி பெருகின்றனர்.

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
சாலங்காயன்

**சாலங்காயன்**  பெருங்கதை காப்பியத்தில் வரும் கதைமாந்தர்களில் ஒருவன். உதயணன் காப்பியத் தலைவன். உதயணனின் முதல் மாமனார் பிரச்சோதனன். பிரச்சோதனனின் அமைச்சனாகவும், படைத்தலைவனாவும் விளங்கியவன் சாலங்காயன். 

உதயணனைப் பிடித்து வருவதற்காக 10,000 படைவீரர்களுடனும் எந்திர யானையுடனும் சென்றான். எந்திர யானைக்குள்ளே ஒளிந்திருந்து வெளிப்பட்டு உதயணனைத் தாக்கிய வீரர்களை வயந்தகன் கொன்ற பின்னர் உதயணனைத் தாக்கினான். இவனுடன் இருந்த அனைவரையும் உதயணன் கொன்ற பின்னர் இந்தச் சாலங்காயனை 'அமைச்சனைக் கொல்லலாகாது' என உதயணன் விட்டுவைத்தான். உதயணன் வீசிய வாள் எந்திர யானையின் கொம்பில் பட்டு முரிந்துபோனபோது உதயணனைக் கைது செய்து கொண்டுவந்தவன் இந்தச் சாலங்காயன். 

மத யானையை நூலால் கட்டுவது போலச் சாலங்காயன் உதயணனைத் தன் மேலாடையால் கட்டித் தேரின்மீது ஏற்றி, உச்சைனி நகருக்குக் கொண்டுவந்தான். தன் அரசன் பிரச்சோதனனுக்குத் தெரிவித்தான். பிரச்சோதனன் ஆணைப்படி உதயணனை இருட்டறை ஒன்றில் அடைத்துவைத்தான்.

## அடிக்குறிப்பு

பகுப்பு:பெருங்கதை கதைமாந்தர்கள்
பாலகன்

**பாலகன்**  என்பவன் பெருங்கதை காப்பியத்தில் வரும் கதை மாந்தர்களில் ஒருவன். பெருங்கதை நூலின் காப்பியத் தலைவன் உதயணன். இவனது முதல் மாமனார் பிரச்சோதனன். பிரச்சோதனனின் பல பிள்ளைகளில் சிறப்புக்குரிய முதன்மையான மூவரில் இவன் ஒருவன். பாலகுமரன், கோபாலகன் ஆகியோர் மற்ற இருவர். 

## அடிக்குறிப்பு

பகுப்பு:பெருங்கதை கதைமாந்தர்கள்
ரீட்டா லெவி மோண்டால்சினி

**ரீட்டா லெவி-மோண்டால்சினி**  ( 22 ஏப்ரல் 1909 - 30 டிசம்பர் 2012)  ,  ஒரு இத்தாலிய நரம்பியலாளர்..1986இல்  சக ஊழியர் ஸ்டான்லி கோஹனுடன் , நரம்பு வளர்ச்சி காரணிகளின் கண்டுபிடிப்பிற்காக மருத்துவம் அல்லது உடலியங்கியலுக்கான நோபல் பரிசு பெற்றார்.

## மேற்கோள்கள்

பகுப்பு:நோபல் மருத்துவப் பரிசு பெற்றவர்கள்
பகுப்பு:இத்தாலிய மருத்துவர்கள்
பகுப்பு:1909 பிறப்புகள்
பகுப்பு:2012 இறப்புகள்
பகுப்பு:நோபல் பரிசு பெற்ற இத்தாலியர்கள்
பகுப்பு:பெண் உயிரியலாளர்கள்
பகுப்பு:நோபல் பரிசு பெற்ற பெண்கள்
மோதல்

**மோதல்** (Collision ) இரு பொருட்கள் மோதும் போது அவைகளுக்கிடையே ஆற்றல் பரிமாற்றம் நிகழ்கிறது. இந்நிலையில் அதிக ஆற்றல் கொண்ட பொருள் ,மோதல் காரணமாக தன் ஆற்றலின் ஒரு பகுதியினை
மற்ற பொருளுடன் பகிர்ந்து கொள்கிறது. எனவே மோதும் இரு பொருட்களும் தமது முந்தைய திசைவேகம்
மாறப்பெற்று ,புதிய திசைவேகத்தினைப் பெறுகின்றன.இயற்பியல் விதிகளின் துணையுடன் மோதலுக்குப்பின் அவைகளின் ஆற்றல், திசைவேகம்,திசை முதலியவற்றைக் கணக்கிட முடியும்.

மோதல் இரு வகைப்படும்.1) **மீட்சிமோதல்''.(Elastic collision. 2)**மீட்சியிலா மோதல்.'''(Inelastic collision)

மீட்சிமோதலின் போது இயக்க ஆற்றலில் இழப்பு ஏற்படாமல்,ஆற்றல் பரிமாற்றம் மட்டுமே ஏற்படுகிறது.
இதில் மோதலுக்கு முன்னும் பின்னும் மொத்த இயக்க ஆற்றல் சமமாக இருக்கும்.பில்லியார்டு பந்து மோதலினை எடுத்துக்காட்டாகக் கூறலாம்.

மீட்சியிலா மோதலில் இவ்வாற்றல் சமமாக இருக்காது. ஆற்றலின் ஒருபகுதி வெப்பமாகவோ வேறு வழியிலோ இழக்கப் பட்டிருக்கும். இந்நிகழ்வுகள் பொதுவாக மோதல்கள் எனப்படுகின்றன.

அணுவைப்பற்றி--பம்பாய் தமிழ்ச் சங்கம்.

## மேற்கோள்கள்

பகுப்பு:இயற்பியல்
மாவரிக்சு (இடம்)

thumb|மாவரிக்சில் அலை உடைப்பு
**மாவரிக்சு ** (*Mavericks*) ஐக்கிய அமெரிக்காவின் கலிபோர்னியா மாநிலத்தின் வடக்கே உள்ள ஓர் அலைச்சறுக்கு தலமாகும்.இது பில்லர் பாயிண்ட் துறைமுகத்திலிருந்து ஏறத்தாழ 2 மைல்கள் (3.2 கி.மீ.) தொலைவில், ஆஃப் மூன் பே நகரத்திற்கு சற்று வடக்கில் அமைந்துள்ளது. அமைதிப் பெருங்கடலில் உருவாகும் குளிர்கால சூறாவளிகளால் இங்கு வழக்கமாக அலைகள் 25 அடி (7.6 மீ) உயரத்திற்கும் மிகக்கூடிய அளவில் 80 அடி (24 மீ) உயரத்திற்கு எழுகின்றன. அலை உடைப்பு நீரடியில் உள்ள வழமையல்லாத பாறைகளின் அமைப்பினால் ஏற்படுகிறது. இதனால் அலைச்சறுக்கிற்கு ஏற்றவகையில் அலைகள் குழாய்வடிவமாக உருவாகின்றன.

உலகின் மிகச் சிறந்த அலைச்சறுக்கு விளையாட்டாளர்களின் மிக விரும்பப்படும் குளிர்கால சுற்றுலாத் தலமாக உள்ளது. பெரும்பாலான குளிர்காலங்களில் இங்கு அழைக்கப்பட்டவர்களுக்கு மட்டுமான அலைச்சறுக்கு போட்டி நடத்தப்படுகிறது.

## மேற்கோள்கள்

பகுப்பு:கலிபோர்னியா
பகுப்பு:சுற்றுலாத் தலங்கள்
கவவு

**கவவு** என்னும் சொல் தொல்காப்பியத்தில் உரிச்சொல்லாகவும், பெயர்ச்சொல்லாகவும் காட்டப்பட்டுப் பயன்படுத்தப்பட்டுள்ளது. **கவவும்** என வினைமுற்றாகவும், **கவவ** என எதிர்கால வினையெச்சமாகவும், **கவவி** என இறந்தகால வினையெச்சமாகவும், **கவவியார்**, **கவவினாள்** என்று வினையாலணையும் பெயர்களாவும், **கவவுக்கை** என்ற வடிவில் பெயரெச்சமாகவும் இந்தச் சொல் பண்டைய இலக்கியங்களில் பயின்றுவந்துள்ளது. இவை அனைத்தும் **வளைத்து அரவணைத்துக்கொள்ளும்** பொருளை உணர்த்துகின்றன. 
## சொல்லாட்சிகள் - எடுத்துக்காட்டு
இந்தச் சொல் கையாளப்பட்டுள்ள இடங்களில் உணர்த்தும் பொருள்கள் இவை:
### உரிச்சொல்
* அகத்திடும் பொருளைத் தரும் ஓர் உரிச்சொல். 	 
### பெயர்ச்சொல்
* தாயாகவும் கொள்ளத்தக்க மனைக்கிழத்தி தன் தலைவன் அவனது மனைவிக்குப் பிறந்த குழந்தையைக் குழந்தையின் தாய் தழுவிக்கொள்வது போல, தான் 'கவவு' செய்து, குழந்தையைத் தழுவும் இன்பத்தில் மயங்குவாளாம். 
* விலைமாதர் வந்த ஆண்மகனை மார்போடு மார்பாகத் தழுவும்போது பொருள் **கவரும்** (கவவும்) தன் நோக்கத்தை மறைப்பர் என்னும்போது **"கவர் <-> கவவு"** என்னும் சொற்கள் மயங்கி வந்துள்ளன. 
* கையால் கவவு செய்து பிடித்த கொழுக்கட்டை 
* அரவணைப்பு     
### வினைமுற்று
* நிலத்தைக் காலால் **கவவி (வளைத்து)** நடக்கும் மலை போன்றது யானை. 
### வினையெச்சம்
* தோய 
* கண்ணால் தழுவுதல் 
### வினையாலணையும் பெயர்
* கண், நுதல், கன்னம் ஆகியவற்றில் அழகால் **வளைத்துப் போடுதல்**. 
* தாயின் **அரவணைப்பு**. 

## அடிக்குறிப்பு

பகுப்பு:சொல்விளக்கம்
மாக் ஓஎசு எக்சு மாவரிக்சு

**ஓஎசு எக்சு மாவரிக்சு** (*OS X Mavericks*)   ஆப்பிள் நிறுவனத்தின் மாக் கணினிகளுக்கான மேசைக்கணினிகள் மற்றும் வழங்கிகளுக்கான இயக்கு தளம் மாக் ஓஎசு எக்சு தொடரில் பத்தாவது முதன்மைப் பதிப்பாகும். இது சூன் 10, 2013 அன்று ஆப்பிள் உலகளாவிய உருவாக்குனர் மாநாட்டில் அறிமுகப்படுத்தப்பட்டு அக்டோபர் 22, 2013 அன்று பொதுப் பயன்பாட்டிற்கு வெளியிடப்பட்டது. இது மாக்  செயற்பொருள் அங்காடியிலிருந்து (Mac App Store) விலையின்றிப் பெறும் வகையில் இற்றைப்படுத்தலாக வழங்கப்படுகிறது.

இப்பதிப்பில் மின்கலங்கள் நீண்டநேரம் பயன்படுத்தக்கூடியமை, ஃபைண்டர் மென்பொருளில் மேம்பாடுகள், ஐகிளவுட் ஒருங்கிணைப்பு, வல்லுனர்களுக்கு பிற மேம்பாடுகள் உருவாக்கப்பட்டுள்ளன. ஆப்பிளின்  ஐஓஎஸ் செயற்பொருள்களும் ஓஎசு எக்சு தளத்தில் இயங்குமாறு வடிவமைக்கப்பட்டுள்ளது. இதற்கு முந்தைய பதிப்புகள் பூனை/புலி வகைகளின் பெயரில் வெளியாயின; இதிலிருந்து விலக்காக இந்தப் பதிப்பு வடக்கு கலிபோர்னியாவில் உள்ள மாவரிக்சு என்ற கடலோர நகரை ஒட்டிப் பெயரிடப்பட்டுள்ளது.

## மேற்சான்றுகள்

பகுப்பு:இயக்கு தளங்கள்
பகுப்பு:மாக்கு இயக்கி மென்கலங்கள்
சாங்கோபாங்கம்

**சாங்கோபாங்கம்** என்பது சைவ சமயத்தில் இறைவனின் திருமேனியைக் குறிப்பதாகும். சிவபெருமான் திருமேனி அங்கம், பிரத்தியங்கம், சாங்கம், உபாங்கம் ஆகியவைகளாக பிரித்து கூறப்படுகின்றன. இந்த வகைகளின் முழுமையை குறிக்க சாங்கோபாங்கம் என்ற சொல்லாடல் கையாளப்படுகிறது. சாங்கோபாங்கம் என்றால் முழுமை என்று பொருளாகும் என சென்னைப் பல்கலைக்கழக தமிழ்ப் பேரகராதியில் குறிப்பிடப்பட்டுள்ளது.  

## திருமேனி பிரிவுகள்

### அங்கம்
இறையின் திருமேனியினுடைய சிரசு, இருதயம், நேத்திரம், கவசம், அஸ்திரம் ஆகியவை அங்கங்களாம். சிவதீட்சை மந்திரங்கள் பதினொன்றில் முதல் ஐந்தும் பஞ்சப்பிரம்ம மந்திரங்கள் என்றும் அடுத்த ஆறும் ஷடாங்க மந்திரங்கள் என்றும் கூறப்படுகின்றன. சடாங்க மந்திரங்களாவன

ஓம் ஹிருதயாயை நமஹா
ஓம் சிரசே நமஹா
ஓம் சிகாயை நமஹா
ஓம் கவசாய நமஹா
ஓம் நேத்ரேப்யோ நமஹா
ஓம் அஸ்த்ராய நமஹா  என்பனவாம். 
  

### பிரத்தியங்கம்
வக்ஷசு (முகம்), கண்டம், ஸ்தனங்கள், தோள்கள், நாபி, சுரோத்திரங்கள் (காதுகள்), ஹஸ்தங்கள் (கரங்கள்), பாதங்கள், அங்குலிகள் (விரல்கள்), ஊருக்கள் (தொடைகள்), முழந்தாள்கள், கணைக்கால்கள் ஆகியவை பிரத்தியங்கங்களாம்.
நைவேத்தியம், பலி, ஹோமம். நித்தியோற்சவம், சுளுக்கோத்கதானம், சுவஸ்திவாசகம் என்னும் ஆறுமே பிரத்தியங்கம் என்ற மரபு சில ஆகமங்களில் காணப்படுகின்றது. 

### சாங்கம்
திருமேனியுடன் கூடியவை சாங்கம் எனப்படுகின்றன. திரிசூலம், மழு, கேடயம், வச்சிரம், அபயம், நாகம், பாசம், அங்குசம், சிலம்பு, அக்கினி போன்றவை சாங்கம் ஆகும். 
அபிஷேகம், பாத்தியம், ஆசமனீயம், அர்க்கியம், வஸ்திரம், ஆபரணம், சந்தனம், புஷ்பம் என்னும் எட்டுமே சாங்கம் என்று சில ஆகமங்கள் கூறுகின்றன.
சங்கத்தில்,வரும் அபிஷேகம் இறை வழிபாட்டில் மிகச்சிறப்பும், முதன்மையும் உடையது. இது பற்றி திருமுறைப் பாடல்களும் பல இடங்களில் குறிப்பிடுகின்றன.
  
”தடம் கொண்ட்தோர் தாமரைப் பொன்முடி தன்மேல்
குடம் கொண்ட்டியார் குளிர்நீர் சுமந்தாட்ட.....”

”ஆடினாய் நறு நெய்யொடு பால் தயிர்....”

”பாலினால் நறு நெய்யாய் பழத்தினால் பயின்றாட்டி---”

”தூய காவிரியின் நன்னீர்கொண்டு இருக்கு ஓதி ஆட்டி”

”ஆன் ஐந்தும் ஆடியை ..... சந்தனமும் குங்குமமும் சந்தும் தோய்ந்த தோளானை......”

”தேன் நெய் பால் சூட்டுகந்தானே தேவனே”
  

### உபாங்கம்
திருமேனியை விட்டு நீங்காதவை உபாங்கம் எனப்படுகின்றன. பரிவட்டம், பூணூல், மாலை, நறுமணக்கலவை, அணிகலன்கள், அவன் அமர்ந்துள்ள ஆசனம் அல்லது இருக்கை, அவன் திருமுன் தொங்கும் திரை ஆகியன உபாங்கங்கள் ஆகும்.
தூபம், தீபம், திருநீறு, குடை, கண்ணாடி, சாமரம், விசிறி, வியாஜனம், நர்த்தனம், கீதவாத்தியம் என்னும் பத்துமே உபாங்கம் என்ற மரபு சில ஆகமங்களில் காணப்படுகின்றது.

## இலக்கியங்களில்
இந்த அங்கங்கள் யாவும் இறையின் கருணையாகிய அருளின் வெளிப்பாடு என்று பின்வரும் சிவஞான சித்தியார் பாடல் கூறுகின்றது. 

'உரு அருள், குணங்களோடு உணர்வு அருள், உருவிற் தோன்றும்
கருமமும் அருள், அரன்தன் கர சரணாதி சாங்கந்
தரும் அருள், உபாங்கம் எல்லாந் தான்அருள், தனக்கொன்று இன்றி
அருளுரு உயிருக் கென்றே ஆக்கினன் அசிந்தன் அன்றே'
::::::::::::::::::::::::::::சிவஞானசித்தியார் (பாடல் 67)
  
அ-சிந்தன் என்றால் சிந்தனைக்கு எட்டாதவன் என்று பொருள். இவ்வாறு சிந்தனைக்கு எட்டாத இறைவனுடைய உருவம், அங்கம், சசாங்கம் யாவும் அவன் உயிர்கள் மீது கொண்ட அருளின் வெளிப்பாடே; அவன் தனக்கு என்று எதுவும் கொள்வதில்லை என்று இப்பாடல் கூறுகின்றது. 

சூரியனார் கோவில் ஆதீனத்து குரு முதல்வர் சிவாக்கிரயோகி அவர்கள் சிவஞானசித்தியாருக்கு எழுதிய உரையில் இதற்கான மேலதிக விளக்கங்களைத் தருகின்றார்.

## ஆதாரங்கள்


பகுப்பு:சைவ சமயம்
ஒன்பதாம் கிளமெண்ட் (திருத்தந்தை)

**திருத்தந்தை ஒன்பதாம் கிளமெண்ட்** (; 28 ஜனவரி 1600 – 9 டிசம்பர் 1669), என்பவர் கத்தோலிக்க திருச்சபையின் திருத்தந்தையாக 20 ஜூன் 1667 முதல் 1669இல் தனது இறப்புவரை இருந்தவர் ஆவார்.

பாப்பு ஏழாம் அலெக்சாண்டரின் செயலராக இருந்தவர்.1667 சூன் 20 ல் புதிய பாப்புவாகத் தேர்ந்தெடுக்கப்பட்டார். ஆறு நாள்களுக்குப் பின் ஒன்பதாம் கிளமென்ட் என்ற பெயரில் முடிசுட்டப்பட்டார். திருச்சபையை ஒர் அரசராகத் திரு ஆட்சி புரியாமல், நல்ல தகப்பனாகச் செயல்பட்டார். அவரை யாரும் எளிதாகச் சந்திதுப் பேசலாம். வாரத்தில் இரண்டு நாள்கள் புனித பேதுருவின் பேராலயத்தின் அமர்ந்து பாவ மன்னிப்பு வழங்கினார். சலுகைகளோ பதவிகளோ பெற்ற கொள்வதற்காக அவருடைய உறவினர்கள் யாரையும் உரோமைக்கு வர அனுமதிக்கவில்லை. பல ஆலயங்களையும் நினைவு சின்னங்களையும் இவர் உருவாக்கினார். ஆனால் ஒரு இடத்திலும் தனது பெயரைப் பதிக்க வில்லை. ஏழைகளை மிகவும் நேசித்தார். வரிகளை நீக்கினார். இறக்குமதியாகும் உணவு தானியங்கள் மீதுள்ள சுங்க வரிகளை ரத்து செய்தார். கோதுமை, மக்காச்சோளம் போன்ற உணவு பொருள்களை விற்பதற்குப் பிரபுக்கள் பெற்றிருந்த உரிமையை நீக்கினார். ஏழைகளைக்கு இலவசமாக உணவு தானியங்களை வழங்கினார். உரோமையிலிருந்த அனைத்து மக்களும் பாப்புவை அன்போடு நேசித்தனர்.
பாரம்பரியத்தையும் பழமையையும் விருப்பினார். இவருடைய அரியமுயற்சியினால் பிரான்ஸ் -ஸ்பெயின் நாடுகாளின் போர்ப்படைகளை ஒன்றிணைத்து துருக்கியர்களுக்கு எதிராகப் பயன்படுத்த முடியும் என்று நம்பினார். இவருடைய எண்ணம் செயல்வடிவம் பெறுமுன் துருக்கியர் கிரேட் நகரைத்தாக்கினர் இந்த படையெடுப்பு பாப்புவை மிகவும் பாதித்தது இதனால் 1669 டிசம்பர் 9இல் காலமானார்.

 
 

 
 

## மேற்கோள்கள்

பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
பகுப்பு:1600 பிறப்புகள்
பகுப்பு:1669 இறப்புகள்
மைக்கோபேக்டீரியம் இலெப்புரோமட்டோசிசு

***மைக்கோபாக்டீரியம் இலெப்புரோமட்டோசிசு*** (*Mycobacterium lepromatosis*) என்னும் பாக்டீரியமும் மைக்கோபாக்டீரியம் இலெப்ரே (*Mycobacterium leprae*) என்னும் பாக்டீரியமும் தொழுநோய் அல்லது ஃகான்சனின் நோய் (Hansen's disease) எனப்படும் நோயை உண்டாக்குகின்றன. இந்த மைக்கோபாக்டீரியம் இலெப்புரோமட்டோசிசு என்னும் பாட்டீரியத்தை 2008 இல் தான் முதலில் கண்டுபிடித்தார்கள். இதன் 16S பகுதி இரிபோசோம் ஆர்.என்.ஏ மரபணுவை அலசியதில் இது மைக்கோபாக்டீரியம் இலெப்ரே என்னும் பாக்டீரியத்தில் இருந்து வேறானது என்பது உறுதியாயிற்று.

*மை. இலெப்புரோமட்டோசிசு* (*M. lepromatosis*)  விரவும் இலெப்புரோமட்டோசிசு தொழுநோய் ("DLL") உண்டாக்கும் ஒரு காடிக் குலையாத வகை குச்சி நுண்ணுயிரி (Acid Fast Bacilli (AFB). இந்த விரவுவகை இலெப்புரோமட்டோசிசு தொழுநோய் பெரும்பாலும் மெக்சிகோ, கரிபிய நாடுகளில் காணப்படுகின்றது. விரவு இலெப்புரோமட்டோசிசு தொழுநோய் நரம்புவழி ஊடுருவி தோலில் புண் ஏற்பட்டு  வெளிப்படும் கடுமையான ஒரு நோய். . மைக்கோபாக்டீரியம் இலெப்ரே போலவே இதுவும் செய்முறைச் சாலையில் வளர்ப்பூடகத்தில் வளர்க்க முடியவில்லை, ஏனெனில் இந்த நுண்ணுயிரிக்குத் தேவையான சில மரபணுக்கள் உயிர் உடலங்களிதான் கிடைக்கின்றன

## அடிக்குறிப்புகளும் மேற்கோள்களும்

பகுப்பு:தொழுநோய்
என். வி. கலைமணியின் நூற்பட்டியல்

தமிழக எழுத்தாளர் என். வி. கலைமணியின்  நாட்டுடைமையாக்கப்பட்ட நூல்கள், கீழே பட்டியலாகத் தரப்படுகின்றன. 2009-10 ஆம் ஆண்டில் இதற்கு பரிவுத் தொகையாக மூன்று இலகரம் (இலட்சம்) இந்திய ரூபாய் கொடுக்கப்பட்டது.

## நூற்பட்டியல்
#ஆன்மீக ஞானிகள் அன்னை-அரவிந்தர்! (நூல்)
#ஆல்பர்ட் ஐன்ஸ்டைனின் நம்மை மேம்படுத்தும்  எண்ணங்கள் (நூல்)
#அன்னை கஸ்தூரிபாயின் நம்மை மேம்படுத்து எண்ணங்கள் (நூல்)
#அன்னிபெசண்ட் அம்மையாரின் நம்மை மேம்படுத்தும் எண்ணங்கள் (நூல்)
#அறிஞர் அண்ணா நினைவஞ்சலி (நூல்)
#அய்யன் திருவள்ளுவர் (நூல்)
#பாபு இராஜேந்திர பிரசாத் (நூல்)
#பெஞ்சமின் ஃபிராங்ளினின் நம்மைமேம்படுத்தும்  எண்ணங்கள் (நூல்)
#தேசியத் தலைவர் காமராஜர் (நூல்)
#டாக்டர் முத்துலட்சுமியின் நம்மை மேம்படுத்தும் எண்ணங்கள் (நூல்)
#கலீலியோவின் நம்மை மேம்படுத்தும் எண்ணங்கள் (நூல்)
#ஹிராடெடஸின் நம்மை மேம்படுத்தும் எண்ணங்கள் (நூல்)
#இதழியல் கலை அன்றும் இன்றும் (நூல்)
#கன்பூசியஸின் நம்மை மேம்படுத்தும் எண்ணங்கள் (நூல்)
#கப்பலோட்டிய தமிழன் வ.உ.சி (நூல்)
#கார்ல் மார்க்ஸின் நம்மை மேம்படுத்தும் எண்ணங்கள் (நூல்)
#கவிக்குயில் சரோஜினியின் நம்மை மேம்படுத்தும் எண்ணங்கள் (நூல்)
#கவியரசர் இரவீந்திரநாத் தாகூர் (நூல்)
#லியோ டால்ஸ்டாயின் நம்மை மேம்படுத்தும் எண்ணங்கள் (நூல்)
#மாணவர் பொது அறிவு விஞ்ஞானம் (நூல்)
#மாதஇதழ் கட்டுரைகள் (நூல்)
#மாயூரம் வேதநாயகம் பிள்ளை   (நூல்)
#மகான் குரு நானக் (நூல்)
#மக்கள் நெஞ்சில் எம்.ஜி.ஆர். (நூல்)
#மார்டின் லூதரின் நம்மை மேம்படுத்தும் எண்ணங்கள் (நூல்)
#மருத்துவ விஞ்ஞானிகள் (நூல்)
#முதுமைக் காலத் தொல்லை பூச்சிகளினால் ஏற்படும் தொல்லைநீங்கி நலமுடன் வாழலாம் (நூல்)
#புகழ்பெற்ற பத்திரிகையாளர்கள் கருத்துக்கு : மறுப்புக் கட்டுரைகள் எழுதுவது எப்படி? (நூல்)
#ரமண மகரிஷி  (நூல்)
#சிக்மண்ட் ஃப்ராய்டின் நம்மை மேம்படுத்தும் எண்ணங்கள் (நூல்)
#சொல்லாஞ்சலி (நூல்)
#தமிழஞ்சலி (நூல்)
#திருக்குறள் சொற்பொருள் சுரபி (நூல்)
#தொழிலியல் விஞ்ஞானி ஜி.டி.நாயுடு (நூல்)
#உலக அறிஞர்களின் நம்மை மேம்படுத்தும் எண்ணங்கள் (நூல்)
#உலக வரலாற்றில் விடுதலை வீரர்கள் (நூல்)
# வஞ்சகவலை, 1952, பாண்டியன் பதிப்பகம், சென்னை-1 
#வ.வே.சு.ஐயர்   (நூல்)
#விஞ்ஞான வித்தகர்கள் வரலாறு (நூல்)
#விஞ்ஞானச் சிக்கல்கள் (நூல்)

## இவற்றையும் காணவும்
*தமிழ் நூல்களை நாட்டுடைமையாக்கல்

பகுப்பு:20 ஆம் நூற்றாண்டுத் தமிழ் நூல்கள்
பகுப்பு:எழுத்தாளர் வாரியாக தமிழ் நூற்பட்டியல்கள்
காடியால் குலையாமை

**காடியால் குலையாமை** (Acid-fastness) என்பது சில பாக்டீரியாக்களின் தன்மையை அறிய சாயமேற்றுகையில் காடிகளால் நிறம் கலையாமல் இருக்கும் பண்பைக் குறிக்கும்

காடிக்குலையா நுண்ணுயிரிகளின் பொதுத்தரமான நுண்ணுயிரியல் முறைகளின்படி  (எ.கா கிராம் சாயமேற்றல்(Gram stain) வழி சாயமேற்றினால் எதிர்பாராத வகையில் கிராம்-நேர் பாக்டீரியா தன்மை காட்டும்) பண்பு வரையறை செய்தல் கடினம், ஆனால் அடர்ந்த சாயப் பொருளைக் கொண்டு, குறிப்பாக வெப்பத்தோடு செய்தால் சாயமேற்றலாம் இப்படிச் சாயமேற்றப்பட்ட பின்னர்  இந்த நுண்ணுயிரிகள் மீது வழக்கமாகப் பயன்படுத்தப்படும் மென் காடிகள் அல்லது எத்தனால் அடிப்படையிலான நிறம் நீக்கிகளைப் பயன்படுத்தினால் அந்தச் சாயம் நீங்குவதில்லை, எனவே காடிக் குலையாமை என்னும் பெயர்

மைக்கோபாக்டீரியா போன்றவற்றின் உயிரணு சுற்றுப்படலத்தின் காணப்படும் மைக்காலிக்குக் காடியால்(mycolic acid)  சாயமேற்றலின் போது குறைவாக உறிஞ்சப்பட்டு ஆனால் இறுக்கமாகப் பற்றிக்கொள்ளப்படுகின்றது. காடியால் குலையாத நுண்ணுயிரிகளை அறியப் பயன்படும் சிறந்த சாயமேற்றும் முறையானது சீல்-நீல்சன் சாயம் (Ziehl–Neelsen stain) ஆகும். இதனால் இந்த நுண்ணுயிரிகளில் நல்ல சிவப்பு நிறம் ஏறுகின்றன, இது பின்புலத்தில் உள்ள நீல நிறத்தில் இருந்து தெளிவாக எடுத்துக் காட்டுகின்றது. மற்றொரு முறை கின்யூன்(Kinyoun) முறையாகும். இதில் பாக்டீரியா நல்ல சிவப்பு நிறம் பெறுகின்றது, ஆனால் பின்புலம் பச்சை நிறம் கொண்டிருக்கும். காடிக்குலையாத பாக்டீரியாகளைச் சிலவகை ஒளிரும் சாயங்களால்  (fluorescent dyes) (எ.கா. ஔராமைன் உரோடாமைன் சாயம்) நன்றாகக் காணமுடியும்.

## அடிக்குறிப்புகளும் மேற்கோள்களும்

பகுப்பு:நுண்ணுயிரியல்
பத்தாம் கிளமெண்ட் (திருத்தந்தை)

**திருத்தந்தை பத்தாம் கிளமெண்ட்** (; 13 ஜூலை 1590 – 22 ஜூலை 1676), என்பவர் கத்தோலிக்க திருச்சபையின் திருத்தந்தையாக 29 ஏப்ரல் 1670 முதல் 1676இல் தன் இறப்புவரை இருந்தவர் ஆவார்.

ஒன்பதாம் கிளமென்ட் இறந்து ஐந்து மாதங்களுக்குப்பிறகு, அவருடைய உற்ற நண்பராயிருந்த கர்தினால் எமிலியோ ஆல்தெரியை 1670 மே 12ல் புதிய பாப்புவாகத் தேர்ந்தெடுத்தனர். பத்தாம் கிளமென்ட் என்று பெயர் சூடிக் கொண்டார். முந்தய பாப்புவின் நல்ல நான்பர், சிறந்த பண்புகளுடன் விளங்கினார். 80 வயது நிரம்பியிராயிருந்ததால் திரு ஆட்சிப்பணிகளைச் சிறபாகச் செய்ய இயலவில்லை. புதிய பாப்புவை தேர்தெடுக்க கர்தினால்கள் கூடியிருந்த அவையில் பிரச்சனை மூன்டது தேர்தலில் இழுபறி நீடித்தது. புதியவரை தேர்ந்தடுக்க ஐந்து மாதங்களாயிற்று. கர்தினால் எமிலியோ சமரசப் போக்கில் ஏற்றுக்கொள்ளப்பட்டார் இவருடைய பணிக்காலம் மிக விரைவாக முடிந்து விடும் என்று நினைத்தனர், ஆனால் பத்தாம் கிளமென்ட் ஆறாண்டுகள் பணியாற்றினார் அவருடைய முதுமையின் காரணத்தினால் புதிய மறுமலர்ச்சி திட்டங்கள் எதுவும் கொண்டுவர முடியவில்லை. இவர் இளைய குருவாக இருந்த போது அனாதை சிறுவன் ஒருவனை தமது பராமரிப்பில் ஏற்றுகொண்டார். அந்த சிறுவன் பெயர் பவுல். இவர் அப்போது அருள்பணியாளராகத் திருநிலைப்படுத்தபடுத்தப் பட்டிருந்தார். அவரை கர்தினால் பதவிக்கு உயர்த்தி தம்முடன் வைத்துகொண்டார். அர்ப்பண் உணர்வுடன் பணியாற்றினார் கர்தினால் பவுல். பாப்புவின் பணிக்காலம் முழுவதும் தமது வளர்ப்பு தந்தையின் அருகிலேயே இருந்து சேவை செய்தார். 1676 ஜீலை 22 ல் பாப்பு இறைபதம் அடைந்தார்.

## மேற்கோள்கள்


பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
பகுப்பு:1590 பிறப்புகள்
பகுப்பு:1676 இறப்புகள்
இரதர்ஃபோர்டியம்

**இரதர்ஃபோர்டியம் (Rutherfordium)** ஒரு வேதியியல் தனிமம் ஆகும். இத்தனிமத்தினை **எகா-ஆஃபினியம்** மற்றும் **உன்னில்குவாடியம்** என்றும் அழைப்பார்கள். இதன் குறியீடு **Rf**, அணு எண் 104. இத்தனிமம் கதிரியக்கத் தனிமம் ஆகும். இது இயற்கையாக அமையும் தனிமம் அன்று. இதன் ஓரிடத்தான் 265Rf அதிகபட்சமாக 13 மணிநேரம் அரைவாழ்வுக் காலம் மட்டுமே கொண்டுள்ளது.

தற்போதைக்கு இத்தனிமத்தினால் எப்பயனும் இல்லை. ஆஃபினியம் தனிமத்தின் வேதியியல் பண்புகள் இத்ற்கு இருக்கும் என்று எதிர்பார்க்கப்படுகிறது.

## வரலாறு
இத்தனிமம் எர்ணஸ்ட் ரதர்ஃபோர்டிற்குப் பின் பெயரிடப்பட்டுள்ளது. 1964 இல் இத்தனிமம் கண்டுபிடிக்கப்பட்டது.

பன்னாட்டு தனி மற்றும் பயன்பாட்டு வேதியியல் ஒன்றியம் (IUPAC) *உன்னில்குவாடியம்(unnilquadium)* (*Unq*) என்று தற்காலிகமாக பெயரிட்டது. 1997 இல் இரதர்ஃபோர்டியம் என்று பெயர் மாற்றம் செய்யப்பட்டது.

## மேற்கோள்கள்

## வெளியிணைப்புகள்

* WebElements.com - Rutherfordium
* Los Alamos National Laboratory Rutherford

## மேலும் படிக்க
* தனிம அட்டவணை

பகுப்பு:தனிமங்கள்
பகுப்பு:தாண்டல் உலோகங்கள்
நொபிலியம்

**நொபிலியம்** (*Nobelium*) என்பது ஒரு வேதியியல் தனிமம் ஆகும். இதன் குறியீடு **No**, அணுவெண் 102. 1957 இல் கண்டுபிடிக்கப்பட்டது. இத்தனிமம் இயற்கையாக இருக்கும் தனிமம் அன்று.

## மேற்கோள்கள்

## வெளியிணைப்புகள்
{{Commons|Nobelium}|நொபிலியம்}
*Chart of Nuclides . nndc.bnl.gov
* Los Alamos National Laboratory – Nobelium
* Nobelium at *[[The Periodic Table of Videos]]* (University of Nottingham)

## உசாத்துணை
* 
* 
* 
* 
* 
* 

பகுப்பு:தனிமங்கள்
பகுப்பு:ஆக்டினைடுகள்
ம. தியாகராசா

**மயில்வாகனம் தியாகராசா** இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.

## வாழ்க்கைக் குறிப்பு
தியாகராசா வவுனியா மாவட்டம் வைரவப்புளியங்குளத்தைச் சேர்ந்தவர். வவுனியா கனகராயன்குளம் கமநலசேவை நிலையத்தில் களஞ்சியப் பொறுப்பாளராக அரச சேவையில் இணைந்த இவர் பயிர்ச்செய்கை அலுவலராகவும் பின்னர் கிராமசேவை அலுவலராக வவுனியா மாவட்டத்தில் பல இடங்களிலும் பணியாற்றினார். இவர் ஒரு சமாதான நீதவானும் ஆவார்.

## அரசியலில்
தியாகராஜா 2013 வட மாகாண சபைத் தேர்தலில் ஈழமக்கள் புரட்சிகர விடுதலை முன்னணியினால் பரிந்துரைக்கப்பட்டு தமிழ்த் தேசியக் கூட்டமைப்பின் முதன்மை வேட்பாளராக வவுனியா மாவட்டத்தில் போட்டியிட்டு 11,681 விருப்பு வாக்குகள் பெற்று வட மாகாண சபை உறுப்பினரானார். இவர் 2013 அக்டோபர் 16 ஆம் நாள் வவுனியாவில் சட்டத்தரணி ஒருவரின் முன்னிலையில் மாகாண சபை உறுப்பினராக பதவியேற்றுக் கொண்டார்.

## மேற்கோள்கள்

பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:வாழும் மக்கள்
பகுப்பு:வட மாகாண சபை உறுப்பினர்கள்
பகுப்பு:வவுனியா மாவட்ட நபர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
இலாரென்சியம்

**இலாரென்சியம்** (*Lawrencium*, **உலொரென்சியம்**) என்பது ஒரு செயற்கைத் தனிமம் ஆகும். இதன் குறியீடு **Lr** (முன்னர் Lw), அணு எண் 103. பல செயற்கைக் கதிரியக்கத் தனிமங்களைக் கண்டுபிடிக்க உதவிய சுழற்சியலைவியைக் கண்டுபிடித்த எர்னஸ்ட் லாரன்சு என்பவரின் நினைவாக இத்தனிமத்திற்கு 'இலாரென்சியம்' எனப் பெயரிடப்பட்டது. கதிரியக்க உலோகமான இலாரென்சியம் யுரேனியப் பின் தனிமங்களில் பதினோராவதும், ஆக்டினைடு தொடரின் கடைசித் தனிமமும் ஆகும். 100 இற்கும் மேலான அணுவெண்களைக் கொண்ட அனைத்துத் தனிமங்களைப் போன்றே, இலாரென்சியமும் துகள் முடுக்கிகளில் இலேசான தனிமங்களை மின்னூட்டத் துகள்களுடன் மோத வைப்பதன் மூலம் பெறப்படுகின்றது. இதுவரையில் இலாரென்சியத்தின் பதின்மூன்று ஓரிடத்தான்கள் அறியப்பட்டுள்ளன; இவற்றில் மிகவும் நிலையான ஓரிடத்தான் 266Lr ஆகும், இதன் அரைவாழ்வுக் காலம் 11&nbsp;மணித்தியாலங்கள் ஆகும். ஆனாலும், குறைந்த காலம் வாழக்கூடிய 260Lr (அரைவாழ்வு 2.7&nbsp;நிமிடங்கள்) பெருமளவில் உற்பத்தி செய்யக்கூடியதனால், இது வேதியியலில் பரந்த அளவில் பயன்படுத்தப்படுகிறது.

இலாரென்சியம் தனிம அட்டவணையில் இலூட்டீசியத்தின் பாரமான அமைப்புக்கு ஏற்ப செயல்படுவது வேதியியல் பரிசோதனைகள் மூலம் உறுதிப்படுத்தப்பட்டுள்ளது. அத்துடன் இது மூவிணைதிறன் கொண்ட தனிமம் ஆகும். இதனால், இது தாண்டல் உலோகங்களின் 7-வது அட்டவணையின் முதலாவதாக வகைப்படுத்தப்பட்டுள்ளது. இருப்பினும், இதன் எதிர்மின்னி அமைப்பு தனிம அட்டவணையில் அதன்  நிலைக்கு முரண்பாடாக உள்ளது, அதனை ஒத்த இலூட்டீசியத்தின் s<sup>2</sup>d உள்ளமைவுக்குப் பதிலாக s2p உள்ளமைவைக் கொண்டுள்ளது. இதன் பொருள் இலாரன்சியம் தனிம அட்டவணையில் அதன் நிலைக்கு எதிர்பார்த்ததை விட அதிக நிலையற்ற தன்மையைக் கொண்டுள்ளதாகக் கருதலாம், அத்துடன் ஈயத்துடன் ஒப்பிடக்கூடிய நிலையற்ற தன்மையைக் கொண்டிருக்கலாம்.

1950கள், 1960கள், 1970களில், சோவியத் ஒன்றியம், அமெரிக்க ஆய்வுகூடங்களில் இலாரென்சியம் பெருமளவில் தொகுக்கப்பட்டதாக அறிவிக்கப்பட்டது. இதனால், கண்டுபிடிப்பிற்கான முன்னுரிமை மற்றும் தனிமத்திற்குப் பெயரிடுவது சோவியத் மற்றும் அமெரிக்க அறிவியலாளர்களிடையே சர்ச்சைக்குள்ளானது, அதே நேரத்தில் பன்னாட்டு தனி மற்றும் பயன்பாட்டு வேதியியல் ஒன்றியம் (IUPAC) அமெரிக்கா பரிந்துரைத்த இலாரன்சியத்தை அதிகாரப்பூர்வ பெயராக அறிவித்து, அமெரிக்க அணிக்கு அதன் கண்டுபிடிப்புக்கான உரிமையை வழங்கியது. இது 1997 இல் மறுமதிப்பீடு செய்யப்பட்டு, இரு அணிகளும் கண்டுபிடிப்பைப் பகிர்ந்து கொண்டன, ஆனாலும், பெயர் மாற்றப்படவில்லை.

## மேற்கோள்கள்

## மேலும் படிக்க
*

## வெளியிணைப்புகள்
*Chart of Nuclides . nndc.bnl.gov
* Los Alamos National Laboratory's Chemistry Division: Periodic Table – Lawrencium
* Lawrencium at *[[The Periodic Table of Videos]]* (University of Nottingham)

பகுப்பு:தனிமங்கள்
பகுப்பு:தாண்டல் உலோகங்கள்
பகுப்பு:ஆக்டினைடுகள்
பகுப்பு:செயற்கைத் தனிமங்கள்
ஆலன் ரஸ்பிரிட்சர்

**ஆலன்  ரஸ்பிரிட்சர்** (*Alan Rusbridger*, பிறப்பு: 29 டிசம்பர் 1953) தி கார்டியன் இதழின் ஆசிரியர். நிருபர், கட்டுரையாளராக இருந்த இவர், 1995 ஆம் ஆண்டு இதே இதழின் ஆசிரியராக பதவியை ஏற்றார்.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:பிரித்தானிய ஊடகவியலாளர்கள்
பகுப்பு:சாம்பிய எழுத்தாளர்கள்